Robert presenterer opplegget til filmfondet, men får avslag på søknaden. Dette liker torpedoene dårlig, og tilbyr seg å «ordne» støtten fra filmfondet for ham. Men Robert får panikk, og nekter å være med på et slikt opplegg. Etter hvert tilbyr torpedoene seg å «finansiere» filmen for ham. Han tar gledelig imot pengene, som han oppfatter som en gave. Men det dreier seg selvsagt om et lån. Dermed blir Robert etter hvert en ufrivillig del av handlingen i sin egen film.